Stasion Cicaléngka

Stasion Cicaléngka (CCL) (Aksara Sunda Baku: ᮞ᮪ᮒᮞᮤᮇᮔ᮪ ᮎᮤᮎᮜᮦᮀᮊ) nyaéta stasion karéta api kelas I anu aya di Jalan Stasiun Cicaléngka, Cicaléngka Kulon, Cicaléngka, Bandung. Stasion anu aya dina tingkat kaluhuran +689 méter ieu jadi stasion pangeureunan ahir pikeun karéta api lokal Bandung Raya. Stasion ieu boga tilu jalur, jalur 2 minangka jalur lurus. Stasion ieu kaasup Daérah Operasi II Bandung.

Di stasion ieu aya hal nu unik, nyaéta pas KA lokal Bandung Raya datang, panumpang anu rék naék ulah waka asup ka aréa péron saacan panumpang anu tina karéta geus turun kabéh. Hal ieu pikeun nartibkeun panumpang ku lantaran posisi stasion Cicaléngka minangka stasion ahir nu mana panumpang nu turun leuwih loba tibatan panumpang nu naék.

Saméméh jeung sanggeus stasion ieu aya sinyal pangulang ku lantaran ti dinya aya péngkolan. Tuluy, di aréa stasion Cicaléngka ogé aya turntable jeung corong cai anu geus teu dipaké.

 Layanan karéta api 
 Lokal Ékonomi AC 
 Lokal Bandung Raya, jurusan Padalarang jeung jurusan Purwakarta
 Lokal Cibatu, jurusan Cibatu jeung jurusan Purwakarta

 Galéri 

 Tingali ogé 
Karéta api

 Rujukan 

 Tumbu kaluar 
 Situs resmi PT Kereta Api Indonésia 

Kategori:Stasion karéta di Jawa Kulon
Kategori:Cicaléngka, Bandung